กฟผ. ปฏิรูป! งดรับพนักงานใหม่ พร้อมลดพนักงาน 7,000 คน เพื่อความอยู่รอด - FINNOMENA
กฟผ.ประกาศชะลอการรับสมัครบุคคลภายนอกเข้าทำงานปี 2561 โดยให้เหตุผลว่าอยู่ระหว่างการศึกษาปรับปรุงโครงสร้าง และอัตรากำลังขององค์กร นับเป็นครั้งแรกในประวัติศาสตร์ที่ กฟผ.ไม่รับคนใหม่
8 พ.ค. 2561

กฟผ. ประกาศชะลอการรับสมัครบุคคลภายนอกเข้าทำงานปี 2561 โดยให้เหตุผลว่าอยู่ระหว่างการศึกษาปรับปรุงโครงสร้าง และอัตรากำลังขององค์กร นับเป็นครั้งแรกในประวัติศาสตร์ที่ กฟผ.ไม่รับคนใหม่
โดนปกติแล้วแต่ละปี กฟผ.รับสมัครพนักงานใหม่หลายร้อยอัตรา ทั้งเพื่อรองรับการขยายงาน และทดแทนพนักงานที่ลาออก เกษียณ กฟผ.เป็นที่เฝ้ารอของบัณฑิตจบใหม่ เนื่องจากมีความมั่นคง ผลตอบแทน สวัสดิการดี
ซึ่งสัปดาห์ก่อนมีการเปิดเผยข้อสรุปเบื้องต้นว่า กฟผ. จะต้องลดพนักงานที่มีอยู่ขณะนี้ 21,800 คนให้เหลือ 15,000 คน เท่ากับลดลง 7,000 คน และลดตำแหน่งรองผู้ว่าการฯ จากปัจจุบัน 12 คนเหลือเพียง 7 คน
โดยมีผู้ที่จะเกษียณอายุในปี 2561 มีจำนวน 1,300-1,700 คน ปี 2562-2563 ปีละประมาณ 1,700 คน และปี 2564 อีก 1,400 คนซึ่งรวมทั้งหมดจะลดคนไปได้ประมาณ 6,800-7,000 คน
ทั้งนี้การลดพนักงานลง 7,000 คน เป็นก้าวแรกของ กฟผ.ในการรับมือกับการปฏิรูปประเทศด้านการผลิตไฟฟ้าที่มีคีย์เวิร์ดคือ ส่งเสริมให้มีการแข่งขันมากขึ้น เพิ่มบทบาทภาคเอกชน
ที่มา : https://mgronline.com/daily/detail/9610000044646
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: